|  |
| --- |
| ***Kupačice*** |
|  |
| **Paul Cézanne**, 1900. - 1906. |
| ulje na platnu , 201,5 × 250,8 cm |
| Philadelphijski muzej umjetnosti, PhiladelphiaSAD |

**Kupačice** (fra. *Les Grandes Baigneuses*), ulje na platnu francuskog slikara Paula Cézannea. Riječ je o najvećem dijelu iz Cézanneove serije slika "Kapačice" koje se još nalaze u njujorškom Metropolitan, čikaškom Umjetničkom institutu i londonskoj Nacionalnoj galeriji. Zbog toga je kapitalno djelo Kapačica koje se nalazi u philadelphijskom muzeju umjetnosti poznato i kao **Velike kupačice** ili **Brojne kupačice** kako bi se razlikovalo od ostalih.

Kupačice se smatraju jednim od remek-djela moderne umjetnosti ali i Cézanneovom najboljom slikom. On je na tom djelu radio sedam godina, odnosno od 1900. pa do smrti 1906. godine.

Uz svaku novu verziju Kupačica, Cézanne se pomiče od tradicionalnog predstavljanja slike, namjerno stvarajući djela koja ne privlače nove gledatelje. To je učinio kako bi se izbjegli kratkotrajni hirovi i kako bi svojem radu dao bezvremensku kvalitetu i na taj način utro put budućim umjetnicima da zanemare aktualne trendove čime bi djela privukla sve generacije.

Opis
----

Kod Velikih kupačica, apstraktne gole žene koje su prisutne na slici daju slikarsku napetost i gustoću. To je izuzetno u njegovom radu sa simetričnim dimenzijama dok su goli oblici prilagođeni trokutastom obliku stabala i rijeka. Koristeći istu tehniku kod slikanja pejzaža i mrtve prirode, Velike kupačice podsjećaju na rad Tiziana i Rubensa. Također, djelo se uspoređivalo i s Picassovim Gospođicama iz Avignona.

Vlasništvo
----------

Sliku je 1937. kupio philadelphijski muzej umjetnosti za 110.000 dolara a financijska sredstva je osigurao glavni dobrotvor muzejskog fonda, Joseph E. Widener. Slika je prije toga bila u vlasništvu američkog likovnog kritičara i kolekcionara Lea Steina. Kupnja slike je općenito bila pohvaljena ali su dnevne novine *The Philadelphia Record* objavile da 10% populacije grada živi bez kade te da se novac mogao bolje iskoristiti.

Britanski televizijski kanal BBC Two je objavio dokumentarnu seriju o sto najvećih slika te je među njih uvrstio i Cézanneove Kupačice.

Galerija slika
--------------

* Kupačice, njujorški Metropolitan, 1974. - 1875.Kupačice, njujorški Metropolitan, 1974. - 1875.
* Kupačice, londonska Nacionalna galerija,1894. - 1905.Kupačice, londonska Nacionalna galerija,  
1894. - 1905.
* Kupačice, čikaški Institut umjetnosti, 1900. - 1905.Kupačice, čikaški Institut umjetnosti, 1900. - 1905.

Izvori
------

1. ↑  Review: MoMA reunites Cezanne and Pissarro
2. ↑  Cézanne, reclusive 19th century genius, gets recognition he craved a century on
3. 1 2  „A Cold Plunge". Arhivirano iz originala na datum 2013-08-24. Pristupljeno 2015-06-27.
4. 1 2 3 4  „Cezanne, Cezanne". Arhivirano iz originala na datum 2013-08-28. Pristupljeno 2015-06-27.
5. ↑  ART VIEW;Cezanne, in All His Magnificent Mystery
6. ↑  Cezanne: The Hot New Artist of the 90's
7. ↑  Richard Murphy, "The World of Cézanne", New York: Time-Life Books, 1968. 114. str.
8. 1 2 3  Ingo Walther, "Masterpieces Of Western Art: A History Of Art In 900 Individual Studies", Taschen, 512. str. ISBN 3-8228-1825-9
9. ↑  Meyer Schapiro, "Cezanne", New York: Harry N. Abrams, 1988. 44. str. ISBN 0-8109-1043-8.
10. ↑  Michel-Andre Bossy, "Artists, Writers, and Musicians: An Encyclopedia of People Who Changed the World", Greenwood Publishing Group, 2001. 39. str. ISBN 1-57356-154-1
11. ↑  „Les Demoiselles D'Avignon: Picasso's influences in the creation of a masterwork". Arhivirano iz originala na datum 2008-02-21. Pristupljeno 2015-06-27.
12. ↑  Jane Turner, "Grove Dictionary of Art", Macmillan Publishers, 1996. 372. str. ISBN 1-884446-00-0
13. ↑  Exhibition Shows Fierce Art Patronage of the Fierce Steins

Vanjske veze
------------

* Kupačice iz philadelphijskog muzeja umjetnosti
* Kupačice iz britanske Nacionalne galerije

|  |  |
| --- | --- |
| Normativna kontrola Uredi na Wikidati | 
* BNF: cb12161930h (podaci)

 |